ആഡംബര കപ്പലിലെ ലഹരി പാര്ട്ടി കേസ്ആര്യന് ഖാന്റെ ജാമ്യപേക്ഷ ഇന്ന് കോടതി പരിഗണിക്കും ആഡംബര കപ്പലിലെ ലഹരി പാര്ട്ടി കേസില് ആര്യന് ഖാന്റെ ജാമ്യപേക്ഷ ഇന്ന് കോടതി പരിഗണിക്കും. ഒപ്പം ആര്യന്റെ സുഹൃത്ത് അര്ബാസ് മെര്ച്ചന്റ്, മോഡല് മൂണ് മൂണ് ധമേച്ഛ എന്നിവരുടെ ഉള്പ്പെടെ ഹര്ജികളും ഇന്ന് പരിഗണിക്കും.ഇന്നുച്ചയ്ക്ക് രണ്ടേമുക്കാലിനാണ് ആര്യന് ഖാന് ഉള്പ്പെടെയുള്ളവരുടെ ജാമ്യപേക്ഷ മുംബൈയിലെ എന്ഡിപിഎസ് പ്രത്യേക കോടതി പരിഗണിക്കുക. അതേസമയം ആര്യന്റെ ജാമ്യപേക്ഷയെ ശക്തമായി എതിര്ക്കാനാണ് എന്സിബിയുടെ തീരുമാനം. കഴിഞ്ഞ ദിവസങ്ങളില് ആര്യന്റെ ഡ്രൈവറെയും, നിര്മാതാവ് ഇഎംതിയാസ് ഖാത്രിയെയും ചോദ്യം ചെയ്തതില് നിന്നും ആര്യാനെതിരെ നിര്ണായക വിവരങ്ങള് ലഭിചെന്നാണ് ലഭിക്കുന്ന സൂചന. ഇക്കാര്യങ്ങള് ഉള്പ്പെടെ എന്സിബി കോടതിയെ അറിയിക്കുന്നതായിരിക്കും. എന്നാല് കേസില്, തന്നെ തെറ്റായി ഉള്പ്പെടുത്തിയതെന്നാണ് ജാമ്യപേക്ഷയില് ആര്യന് ഖാന് ഉന്നയിക്കുന്ന വാദം. ലഹരികേസുമായി ബന്ധപ്പെട്ട് കഴിഞ്ഞദിവസവും, മുംബൈയില് മൂന്നിടങ്ങളില് എന്സിബി റെയ്ഡ് നടത്തിയിരുന്നു. കൂടുതല് അറസ്റ്റുകള് കേസില് ഉണ്ടാകുമെന്നാണ് എംസിബി നല്കുന്ന സൂചന. ഈ മാസം രണ്ടിനാണ് ആര്യനടക്കം ഏഴ് പേരെ ലഹരി മരുന്ന് കേസില് എന് സി ബി അറസ്റ്റ് ചെയ്തത്. ആര്യനും സുഹൃത്തുക്കളും സഞ്ചരിച്ച കോര്ഡീലിയ ക്രൂയിസ് എന്ന ആഡംബര കപ്പലില് നടന്ന റെയ്ഡിനിടെയാണ് ഇവരെ അറസ്റ്റ് ചെയ്തത്.